Streto de Gibiltera

El Streto de Gibiltera (arabo: مضيق جبل طارق, inglexe: Strait of Gibraltar spagnoło: Estrecho de Gibraltar) xe un streto che mete in comunicasion l'Osèano Atlàntico e el Mar Mediteraneo.

El ciapa el nome da Tariq Ibn Ziyad, el condotier berbero che gà conquistà ła Spagna inte el nome de l'Islam. Quindi Jabal Ţāriq (جبل طارق) che signifega "Monte de Tariq".

Xe dełimità a nord da l'estremità meridionałe de ła penìxoła iberica e in particołàr da Gibiltera e a sud Itałia da ła parte setentrionałe del Maroco e pì precixamente da l'exclave spagnoła de Ceuta.

La larghésa minima del streto xe guałìva a 14 km (intra Ponta de Tarifa e Ponta Cires) e queła masima xe de 44 km; in tuto xe łongo sirca 60 km. Ła fondità masima xe de sirca 286 m.

 Storia 
Ne l'antighità łe do locałità che se frontegia ae do bande del streto (łe Cołone d'Ercołe) se ciamàva Abyla (ancùo Ceuta) e Calpe (ancùo) Gibiltera) sia Ceuta che Gibiltera xe ancùo inportanti porti.

Prima de ła vertadùra del canałe de Suez el streto de Gibiltera costituiva el soło sbòco del Mediteraneo. Pròpio par sta raxon el gà na granda inportansa miłitàr e comerciałe e ła Gran Bretagna ghe mantien el poseso de ła roca de Gibiltera mentre ła Spagna controła el teritòrio de ła sità de Ceuta.
 Atuałità 
Par alcuni ani i governi de ła Spagna e del Maroco gà esplorà ła posibiłità de costruìr un tunel soto el streto. Dal 2003 xe in corso un novo studio trienałe.

Un grupo de inxegneri statunitensi e britanici gà anałixà ła posibiłità de costruìr un ponte sol streto. Łe condision de fondésa, łe corenti e ła łonghésa gà fato mołàrghe.

Atualmente xe in corso l'axornamento de ła sołusion soteranea de atraversamento inte el ponto de minor fondità (infra Tangeri e Tarifa. El studio xe stà fidà a un grupo de inxegneri sviseri, spagnołi, itałiani e marochini.

 Altri progeti 

Gibiltera
Categoria:Streti de l'Eoropa
Categoria:Pàjine co erori inte łe mape